text: Tude-tossede varme-regler
  04 marts 2013 kl. 14.48
  I Brørup står det lokale fjernvarmeanlæg klar til at levere grøn energi til 550 husstande i den sydjyske stationsby. Men paradokse regler blokerer for det tilbud. Det er tudetosset, siger fjernvarme-direktør.
  De samme regler forhindrer tusindvis af husstande i Danmark i at få udskiftet deres olie- eller naturgasfyr med billigere og mere miljøvenlig fjernvarme.
  For skiftet til fjernvarme er muligvis en god forretning for borgeren, men ikke for staten. Så der bliver sat en stopper for omlægningen inden, den overhovedet er kommet i gang.
  - Det er tudetosset, siger direktør Kim Mortensen fra Dansk Fjernvarme.
  
  Bremses
  Hvis borgerne i Brørup - og i resten af landet - fik udskiftet deres olie- eller naturgasfyr med fjernvarme, der som i Brørup er lavet på flis, så vil det betyde:
  - Billigere varme.
  - Biobrændslet vil betyde mindre forurening - da flis vil spare miljøet for tusindvis af tons CO2.
  - Og så vil investeringerne i fjernvarme rent faktisk også give flere arbejdspladser.
  Det lever i høj grad op til politikernes visioner i klimaplanen. Men et projekt som det i Brørup bremses af den nuværende beregningsmodel, som rent samfundsmæssigt falder negativt ud. Så bliver de grønne energi-planer bremset allerede før, de kommer i gang.
  Se mere i TV SYD i aften.
  